Sortebakkeskolens forsøg med rullende indskoling får hårde ord med på vejen, allerede inden det er gået i gang. Skolen i Nørager vil fra skoleåret 2008 lade nye elever begynde forskudt i børnehaveklassen alt efter, hvornår de fylder seks år. Idéen "skydes i sænk" af tidligere chefpsykolog i Aalborg, Per Kjeldsen, som står i spidsen for den uddannelsespolitiske tænketank, Sophia. - Ved rullende skolestart oplever det enkelte barn at være betydningsfuld udelukkende som en, der skal lære noget, siger Per Kjeldsen til DR Nordjylland. - Den almindelige skolestart har derimod udgangspunkt i gruppen, og dermed oplever barnet, at det er vigtigt, hvordan det fungerer i gruppen. Og det vil så også have betydning for den sociale funktion som basis for god indlæring, siger han. Rebild Kommune ventes at godekende projektet.

Opsummering:
En rigtig dårlig idé mener ekspert